ddrg/super_eurlex huggingface dataset:
(1)

člena 2 in 3 se nadomestita z naslednjim: „Člen 2 Cilji Cilji EUBAM Libya so sodelovati z libijskimi oblastmi pri izgradnji državnih varnostnih struktur v Libiji, zlasti na področju upravljanja meja, kazenskega pregona in kazenskega pravosodja, da bi prispevali k prizadevanjem za razbitje organiziranih kriminalnih mrež, ki se ukvarjajo predvsem s tihotapljenjem migrantov, trgovino z ljudmi in terorizmom v Libiji in osrednjem Sredozemlju. Člen 3 Naloge 1. Za doseganje ciljev iz člena 2 misija EUBAM Libya: (a) podpira razvoj širšega okvira za upravljanje meja, zlasti s pripravo bele knjige o strategiji integriranega upravljanja meja, tudi pomorske varnostne strategije, z zagotavljanjem zmogljivosti in izvajanjem konkretnih projektov za libijske službe za pomorski kazenski pregon in libijske službe za kopensko mejo, obenem pa tudi s preučitvijo možnosti za širitev dejavnosti zunaj glavnega mesta, med drugim na mejo s Tunizijo in na jug države; (b) podpira krepitev zmogljivosti in strateško načrtovanje – vključno v zvezi s policijo – na ministrstvu za notranje zadeve na področju kazenskega pregona, kar vključuje, kjer je mogoče, pomoč podporni misiji Združenih narodov v Libiji (UNSMIL) pri njenih prizadevanjih glede krepitev zmogljivosti policije, ter podpira funkcije usklajevanja med ustreznimi libijskimi organi v boju proti organiziranemu kriminalu in terorizmu; (c) podpira institucionalno reformo in zagotavlja pomoč ministrstvu za pravosodje pri strateškem načrtovanju ter zagotavlja širšo krepitev zmogljivosti za ustrezne akterje kazenskega pravosodja, med drugim za urad javnega tožilca in višji pravosodni inštitut; (d) podpira strateško usklajevanje med donatorji in izvajanje projektov, da bi se odzvali na potrebe Libije na področju upravljanja meja, kazenskega pregona in kazenskega pravosodja. 2. EUBAM Libya spodbuja človekove pravice in enakost spolov v vseh svojih dejavnostih. 3. EUBAM Libya ne opravlja nobene izvršilne funkcije.“;
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. S Sklepom Sveta (EU) 2017/1335 (4) z dne 11. julija 2017 Saskia BRUINES kot nadomestna članica nadomestila Ingrid VAN ENGELSHOVEN.
(4)

Na podlagi revizije je bilo ugotovljeno, da se poljski pregledi semenskih posevkov, vzorčenje, testiranje in uradne naknadne kontrole krmnih rastlin in žitnega semena izvajajo ustrezno in da izpolnjujejo pogoje iz Priloge II k Odločbi 2003/17/ES ter zadevne zahteve iz direktiv Sveta 66/401/EGS (4) in 66/402/EGS (5). Poleg tega je bilo ugotovljeno, da so nacionalni organi, pristojni za izvajanje potrjevanja semena v Braziliji, usposobljeni in da ustrezno delujejo.
IZVEDBENI SKLEP KOMISIJE (EU) 2018/1478

z dne 3. oktobra 2018

o spremembi Izvedbenega sklepa (EU) 2016/2323 zaradi posodobitve evropskega seznama obratov za recikliranje ladij, pripravljenega v skladu z Uredbo (EU) št. 1257/2013 Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1257/2013 Evropskega parlamenta in Sveta z dne 20. novembra 2013 o recikliranju ladij in spremembi Uredbe (ES) št. 1013/2006 in Direktive 2009/16/ES (1) ter zlasti člena 16(4) Uredbe,

ob upoštevanju naslednjega:

(1) Evropski seznam obratov za recikliranje ladij (v nadaljnjem besedilu: evropski seznam) je bil pripravljen na podlagi Izvedbenega sklepa Komisije (EU) 2016/2323 (2) in spremenjen z Izvedbenim sklepom Komisije (EU) 2018/684 (3).

(2) Združeno kraljestvo je obvestilo Komisijo, da je pristojni organ v skladu s členom 14 Uredbe (EU) št. 1257/2013 izdal dovoljenje obratu za recikliranje ladij na njegovem ozemlju, ter je Komisiji predložilo vse potrebne informacije za vključitev na evropski seznam.

(3) Dovoljenji za dva obrata za recikliranje ladij na Poljskem sta potekli 28. aprila 2018, Komisija pa od Poljske ni prejela informacij, da sta bili/bosta dovoljenji, ki sta bili izdani navedenima obratoma za recikliranje ladij, podaljšani. Zato ta obrata ne izpolnjujeta več zahtev iz člena 13(1)(a) Uredbe (EU) št. 1257/2013 in bi ju bilo treba odstraniti z evropskega seznama v skladu s členom 16(4)(b)(ii) Uredbe (EU) št. 1257/2013.

(4) Zato je primerno spremeniti Izvedbeni sklep (EU) 2016/2323.

(5) V zvezi z obrati za recikliranje ladij, ki se nahajajo v tretji državi, za katere je bila Komisiji predložena vloga za vključitev na evropski seznam v skladu s členom 15 Uredbe (EU) št. 1257/2013, še vedno poteka ocenjevanje ustreznih informacij in predloženih ali zbranih priloženih dokazov. Komisija po zaključku ocene sprejme izvedbene akte, ki veljajo za navedene obrate za recikliranje ladij izven Unije.

(6) Ukrepi iz tega sklepa so v skladu z mnenjem odbora, ustanovljenega s členom 25 Uredbe (EU) št. 1257/2013 –

SPREJELA NASLEDNJI SKLEP:

Člen 1 Priloga k Izvedbenemu sklepu (EU) 2016/2323 se nadomesti z besedilom iz Priloge k temu sklepu.

Člen 2 Ta sklep začne veljati dvajseti dan po objavi v Uradnem listu Evropske unije.

V Bruslju, 3. oktobra 2018 Za Komisijo Predsednik Jean-Claude JUNCKER

(1) UL L 330, 10.12.2013, str. 1.

(2) Izvedbeni sklep Komisije (EU) 2016/2323 z dne 19. decembra 2016 o pripravi evropskega seznama obratov za recikliranje ladij v skladu z Uredbo (EU) št. 1257/2013 Evropskega parlamenta in Sveta o recikliranju ladij (UL L 345, 20.12.2016, str. 119).

(3) Izvedbeni sklep Komisije (EU) 2018/684 z dne 4. maja 2018 o spremembi Izvedbenega sklepa (EU) 2016/2323 o pripravi evropskega seznama obratov za recikliranje ladij v skladu z Uredbo (EU) št. 1257/2013 Evropskega parlamenta in Sveta (UL L 116, 7.5.2018, str. 47).
1.

v členu 9 se drugi pododstavek odstavka 8 nadomesti z naslednjim: „Vendar se rastline za saditev, razen semen, vrst Coffea, Lavandula dentata L., Nerium oleander L., Olea europaea L., Polygala myrtifolia L. in Prunus dulcis (Mill.) D.A. Webb premeščajo znotraj Unije samo, če so rasle na enoti, ki je predmet letnega uradnega pregleda in vzorčenja, ob upoštevanju tehničnih smernic za preiskavo organizma Xylella fastidiosa, objavljenih na spletišču Komisije, ter testiranja v skladu z mednarodnimi standardi za ugotavljanje navzočnosti zadevnega organizma, ki potrjuje odsotnost zadevnega organizma, pri čemer je bila uporabljena shema vzorčenja, s katero je mogoče z 99-odstotno zanesljivostjo ugotoviti stopnjo navzočnosti okuženih rastlin v višini 5 %. Poleg tega se pred prvim premeščanjem z enote pridelave za vsako partijo rastlin za saditev vrste Polygala myrtifolia L., ki se premešča znotraj Unije, izvedejo uradni vizualni pregled in vzorčenje čim bližje času navedenega premeščanja, ob upoštevanju tehničnih smernic za preiskavo organizma Xylella fastidiosa, objavljenih na spletišču Komisije, ter testiranje v skladu z mednarodnimi standardi za ugotavljanje navzočnosti zadevnega organizma, ki potrjuje odsotnost zadevnega organizma, pri čemer je bila uporabljena shema vzorčenja, s katero je mogoče z 99-odstotno zanesljivostjo ugotoviti stopnjo navzočnosti okuženih rastlin v višini 5 %. Z odstopanjem od prvega pododstavka člena 3(2) se navzočnost zadevnega organizma preveri z enim testom, v primeru pozitivnega rezultata pa se njegova navzočnost ugotavlja z izvedbo vsaj enega pozitivnega molekularnega testa v skladu z mednarodnimi standardi. Navedeni testi so uvrščeni na seznam v podatkovni zbirki testov za identifikacijo zadevnega organizma in njegovih podvrst, ki jo vodi Komisija.“;
„27.

Ime: 1: Ibrahim 2: Saeed 3: Salim 4: Jadhran Naziv: N/A. Funkcija: vodja oboroženih milic. Datum rojstva: 1982. Kraj rojstva: N/A. Verjeten psevdonim: N/A. Manj verjeten psevdonim: N/A. Državljanstvo: libijsko. Št. potnega lista: N/A. Nacionalna matična št.: N/A. Naslov: N/A. Datum uvrstitve na seznam: 11. september 2018. Druge informacije: materino ime je Salma Abdula Younis. Uvrščen na seznam v skladu z odstavkoma 15 in 17 Resolucije 1970 (prepoved potovanja, zamrznitev sredstev). Spletna povezava do posebnega obvestila Interpola in Varnostnega sveta ZN: www.interpol.int/en/notice/search/un/xxxx. Uvrščen na seznam v skladu z odstavki 11(b), 11(c) in 11(d) Resolucije 2213 (2015) ter odstavkom 11 Resolucije 2362 (2017). Dodatne informacije: — Libijski urad generalnega državnega tožilca je izdal nalog za prijetje zadevne osebe, ki je obtožena zagrešitve več kaznivih dejanj. — Zadevna oseba je odgovorna za oborožene akcije in napade na naftne objekte na območju naftnega polmeseca, ki so bili v teh napadih porušeni; zadnji je bil 14. junija 2018. — Napadi na območju naftnega polmeseca so povzročili številne žrtve med prebivalci tega območja in ogrozili življenja civilistov. — Zaradi teh napadov je bil med letoma 2013 in 2018 občasno onemogočen izvoz libijske nafte, kar je povzročilo znatne izgube libijskemu gospodarstvu. — Zadevna oseba je poskusila nezakonito izvažati nafto. — Zadevna oseba je odgovorna za novačenje tujih bojevnikov za izvajanje ponavljajočih se napadov na območju naftnega polmeseca. — S svojimi dejanji spodkopava stabilnost Libije ter ovira libijske strani pri reševanju politične krize in izvajanju akcijskega načrta Združenih narodov.“
(6)

Komisija je zato v sodelovanju z Evropsko službo za zunanje delovanje ocenila, da splošne gospodarske, socialne, okoljske in politične razmere omogočajo uvrstitev Irana v Prilogo III k Sklepu št. 466/2014/EU, ki vsebuje seznam regij in držav, upravičenih do financiranja Evropske investicijske banke z jamstvom Unije.
(2)

Zaradi grožnje, ki jo še vedno predstavljajo ISIL (Daiš) in Al Kaida ter osebe, skupine, podjetja in subjekti, povezani z njimi, bi bilo treba na seznam oseb, skupin, podjetij in subjektov iz Priloge k Sklepu (SZVP) 2016/1693 dodati eno osebo.
(5)

Komisiji v dovolj dolgem obdobju ni bilo sporočenih nobenih izbruhov afriške prašičje kuge pri domačih prašičih na vseh območjih Estonije, Latvije in Litve, ki so trenutno navedena v delu III Priloge k Izvedbenemu sklepu 2014/709/EU. Poleg tega se izvajajo ukrepi Unije za nadzor afriške prašičje kuge iz Direktive Sveta 2002/60/ES (6) in vzpostavljeni so bili dodatni ukrepi biološke zaščite na gospodarstvih z domačimi prašiči. Ti podatki kažejo na izboljšanje epidemioloških razmer glede bolezni pri domačih prašičih na vseh območjih Estonije, Latvije in Litve, ki so trenutno navedena v delu III Priloge k Izvedbenemu sklepu 2014/709/EU. Zato bi bilo treba navedena območja namesto v delu III zdaj navesti v delu II navedene priloge in Prilogo ustrezno spremeniti.
(1)

Veljavnost obstoječih okoljskih meril za podelitev znaka EU za okolje za notranje in zunanje barve in lake ter z njimi povezanih zahtev za ocenjevanje in preverjanje iz Sklepa Komisije 2014/312/EU (2) se izteče 28. maja 2018.
SL Uradni list Evropske unije C 169/1

SKLEP SVETA

z dne 14. maja 2018

o imenovanju člana upravnega odbora Evropske agencije za kemikalije

(2018/C 169/01)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (1) in zlasti člena 79 Uredbe,

ob upoštevanju naslednjega:

(1) Člen 79 Uredbe (ES) št. 1907/2006 določa, da Svet za člane upravnega odbora Evropske agencije za kemikalije (v nadaljnjem besedilu: upravni odbor) imenuje po enega predstavnika iz vsake države članice.

(2) Svet je s Sklepom z dne 11. maja 2015 (2) imenoval 15 članov upravnega odbora.

(3) Estonska vlada je Svet obvestila, da namerava estonskega predstavnika v upravnem odboru zamenjati, zato je dala predlog o imenovanju novega predstavnika, ki bi ga bilo treba imenovati za obdobje do 31. maja 2019 –

SPREJEL NASLEDNJI SKLEP:

Člen 1

Enda VESKIMÄE, Estonija, rojena 17. maja 1956, se namesto Aive TELLING imenuje za članico upravnega odbora Evropske agencije za kemikalije za obdobje od 14. maja 2018 do 31. maja 2019.

Člen 2

Ta sklep začne veljati na dan sprejetja.

V Bruslju, 14. maja 2018 Za Svet Predsednica E. ZAHARIEVA

(1) UL L 396, 30.12.2006, str. 1.

(2) Sklep Sveta z dne 11. maja 2015 o imenovanju petnajstih članov upravnega odbora Evropske agencije za kemikalije (UL C 161, 14.5.2015, str. 2).
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Anthonyja MIFSUDA je 10. novembra 2015 s Sklepom Sveta (EU) 2015/2029 (4) kot nadomestna članica zamenjala Graziella GALEA.
(2)

v delu B se vnos za Bolgarijo nadomesti z naslednjim: „Država članica: Bolgarija Območje zajema: Datum konca izvajanja v skladu s členom 31 Direktive 2005/94/ES Yambol region: Municipality of Straldzha — Zimnitsa od 27.4.2018 do 6.5.2018 Municipality of Yambol — Yambol 6.5.2018 Municipality of Straldzha — Straldzha — Vodenichene — Dzhinot Municipality of Tundzha — Mogila — Veselinovo — Kabile Sliven region: Municipality of Sliven — Zhelyu Voivoda — Blatets — Dragodanovo — Gorno Aleksandrovo Plovdiv region: Municipality of Rodopi: — Krumovo — Yagodovo od 10.5.2018 do 18.5.2018 Municipality of Rodopi — Brestnik — Belashtica — Markovo — Branipole Municipality of Sadovo — Katunica — Karadzhovo — Kochevo — Mominsko Municipality of Kuklen — Kuklen — Ruen Municipality of Maritsa — Skutare — Rogosh Municipality of Asenovgrad — Asenovgrad Municipality of Plovdiv — Plovdiv 18.5.2018 Municipality of Maritsa — Kalekovets — Trilistnik Municipality of Rakovski — Stryama od 11.5.2018 do 19.5.2018 Municipality of Maritsa — Yasno pole — Dink — Maritsa — Kalekovets — Trud — Zhelyazno — Voivodino — Skutare — Rogosh — Manole — Manolsko konare Municipality of Rakovski — Rakovski — Momino selo 19.5.2018“
(7)

Evropski svet je na zasedanju v Københavnu 12. in 13. decembra 2002 sprejel izjavo, v skladu s katero se ureditev „Berlin plus“ uporablja in izvaja le za tiste države članice Unije, ki so tudi članice Nata ali pogodbenice „Partnerstva za mir“ in so posledično sklenile dvostranske sporazume o varnosti z Natom –
(5)

Glede na to, da naj bi se s posebnim ukrepom zmanjšale obveznosti v zvezi z DDV in s tem upravno breme in stroški za mala podjetja, bi bilo treba Malti dovoliti, da ukrep uporablja za omejeno obdobje do 31. decembra 2020. Davčni zavezanci bi še vedno morali imeti možnost, da izberejo splošno ureditev glede DDV.
(3)

V skladu s členom 54(3) Uredbe (EU) št. 1306/2013 se države članice lahko v ustrezno utemeljenih primerih odločijo, da bodo izterjavo opustile. Takšna odločitev se lahko sprejme le, če je skupna vsota obstoječih in predvidenih stroškov izterjave višja od zneska izterjave ali če se izkaže, da izterjave ni mogoče izvršiti zaradi plačilne nesposobnosti dolžnika ali oseb, ki so pravno odgovorne za nepravilnost, pri čemer je plačilna nesposobnost ugotovljena in priznana v skladu z nacionalnim pravom. Če je odločitev sprejeta v štirih letih od datuma zahtevka za izterjavo oziroma v osmih letih, kadar spor v zvezi z izterjavo rešujejo nacionalna sodišča, bi bilo treba 100 % finančnih posledic neizterjave kriti iz proračuna Unije. Zneske, za katere se je določena država članica odločila, da jih ne bo izterjala, in razloge za njeno odločitev je treba vključiti v letne obračune v skladu s členom 29(e) Izvedbene uredbe (EU) št. 908/2014, kakor je navedeno v točki (c)(iii) člena 102(1) Uredbe (EU) št. 1306/2013. Zato se za tovrstne zneske ne bi smelo bremeniti zadevnih držav članic in bi se morali kriti iz proračuna Unije.
Paul Malong je bil do maja 2017 načelnik generalštaba Sudanske ljudske osvobodilne vojske (SPLA). Čeprav je bil razrešen s tega položaja, je še vedno zelo vplivna osebnost, saj nadzoruje več milic ter ima zveste pripadnike v vrstah SPLA in široko razpredeno mrežo pokroviteljev. Njegov vpliv je razviden tudi iz dejstev, da so visoki vojaški častniki (vključno s podpolkovnikom Chan Garangom) oktobra 2017 skušali Malonga z uporabo sile osvoboditi iz hišnega pripora in da je predsednik Kiir januarja 2018 Malonga obtožil priprav na vojno. Malong je tudi poveljeval enotam, ki so resno kršile človekove pravice, med drugim s streljanjem na in ubijanjem civilnega prebivalstva ter znatnim uničevanjem vasi.

Michael Makuei Leuth je od leta 2013 minister za informiranje in radiodifuzijo ter uradni govorec vladne delegacije na mirovnih pogajanjih v okviru Medvladne agencije za razvoj. Makuei ovira politični proces v Južnem Sudanu, zlasti z onemogočanjem izvajanja sporazuma o rešitvi spora v Južnem Sudanu (ARCSS), sprejetega avgusta 2015, in sicer s hujskaškimi javnimi izjavami ter oviranjem dela skupnega nadzornega odbora za spremljanje in ocenjevanje ARCSS ter ustanovitve prehodnih pravosodnih institucij v okviru tega sporazuma. Ovira tudi delovanje regionalnih varnostnih sil ZN. Makuei je obenem odgovoren za hude kršitve človekovih pravic, med drugim omejevanje svobode izražanja.

3.

Malek Reuben Riak

Položaj: generalpodpolkovnik Datum rojstva: 1. januar 1960 Kraj rojstva: Yei, Južni Sudan

Malek Reuben Riak je od maja 2017 namestnik načelnika generalštaba in generalni inšpektor vladnih vojaških sil. Pred tem je bil namestnik načelnika generalštaba SPLA, pristojen za usposabljanje (od marca 2016 do maja 2017), ter namestnik načelnika SPLA (od januarja 2013 do marca 2016). Kot namestnik načelnika generalštaba je imel ključno vlogo pri nabavi orožja za vojsko. Skupina strokovnjakov ZN je Maleka Reubena Riaka identificirala kot visokega častnika, odgovornega za načrtovanje izvedbe vladne ofenzive v zvezni državi Unity aprila 2015 ter nadzor nad njo. Pri tem so se dogajale hude kršitve človekovih pravic, med drugim sistematično uničevanje vasi in infrastrukture, prisilno razseljevanje lokalnega prebivalstva, neselektivno pobijanje in mučenje civilistov, vsesplošna uporaba spolnega nasilja, tudi nad starejšimi in otroki, ter ugrabitve in novačenje otrok vojakov. Ta ofenziva z nasilnimi dejanji ovira politični proces v okviru trenutnih mirovnih pogajanj med vlado in opozicijo.
Ime in priimek Podatki za ugotavljanje identitete Obrazložitev Datum uvrstitve na seznam

„1. Néstor Luis Reverol Torres Datum rojstva: 28. oktober 1964 Minister za notranje zadeve, pravosodje in mir; nekdanji generalni poveljnik bolivarske narodne garde. Odgovoren za hude kršitve človekovih pravic in zatiranje demokratične opozicije v Venezueli, vključno s prepovedjo in zatiranjem političnih demonstracij. 22.1.2018

2. Gustavo Enrique González López Datum rojstva: 2. november 1960 Vodja bolivarske narodne obveščevalne službe (SEBIN). Odgovoren za hude kršitve človekovih pravic (vključno s samovoljnimi odvzemi prostosti, nečloveškim ali ponižujočim ravnanjem in mučenjem) ter zatiranje civilne družbe in demokratične opozicije v Venezueli. 22.1.2018

3. Tibisay Lucena Ramírez Datum rojstva: 26. april 1959 Predsednica državnega volilnega sveta (Consejo Nacional Electoral – CNE). S svojimi dejavnostmi in ukrepi ogroža demokracijo in pravno državo v Venezueli, med drugim tudi s spodbujanjem ustanovitve ustavodajne skupščine, saj ni zagotovila, da bi CNE ostal nepristranska in neodvisna institucija v skladu z venezuelsko ustavo. 22.1.2018

4. Antonio José Benavides Torres Datum rojstva: 13. junij 1961 Predsednik vlade okrožja Distrito Capital. Generalni poveljnik bolivarske narodne garde do 21. junija 2017. Sodeloval pri zatiranju civilne družbe in demokratične opozicije v Venezueli, odgovoren za hude kršitve človekovih pravic, ki jih je zakrivila bolivarska narodna garda pod njegovim poveljstvom. Kot generalni poveljnik bolivarske narodne garde je s svojimi dejavnostmi in ukrepi, vključno z vodilno vlogo bolivarske narodne garde pri nadzoru civilnih demonstracij in javnim zagovarjanjem stališča, da bi morala imeti vojaška sodišča sodne pristojnosti v zvezi s civilnim prebivalstvom, ogrožal pravno državo v Venezueli. 22.1.2018

5. Maikel José Moreno Pérez Datum rojstva: 12. december 1965 Predsednik in nekdanji podpredsednik venezuelskega vrhovnega sodišča (Tribunal Supremo de Justicia). V teh funkcijah podpira in spodbuja vladne ukrepe in politike, ki ogrožajo demokracijo in pravno državo v Venezueli, in je odgovoren za dejanja in izjave, s katerimi je bila nasilno prevzeta oblast v nacionalni skupščini. 22.1.2018

6. Tarek William Saab Halabi Datum rojstva: 10. september 1963 Venezuelski državni tožilec, ki ga je imenovala ustavodajna skupščina. V tej in v preteklih funkcijah varuha človekovih pravic in predsednika republiškega sveta za moralo (Consejo Moral Republicano) ogroža demokracijo in pravno državo v Venezueli z javnim podpiranjem ukrepov proti nasprotnikom vlade in odvzema pristojnosti narodni skupščini. 22.1.2018
(6)

Zato je treba do seje Stalnega odbora za rastline, živali, hrano in krmo v Prilogi k temu sklepu navesti okuženo območje na Poljskem in določiti trajanje navedene regionalizacije.
(3)

Združeno kraljestvo je 26. februarja 2016 vložilo vlogo za uporabo sredstev sklada zaradi poplav, ki so prizadele 11 regij v obdobju od decembra 2015 do januarja 2016. V vlogi so organi Združenega kraljestva poudarili, da je bilo ocenjevanje škode nepopolno in da so zadevne številke le začasne. Končni dosje o vlogi je bil zaključen 22. septembra 2016.
(11)

Vse zadevne države članice, razen Danske, Luksemburga in Romunije, so že sprejele pristop Gruzije k Haaški konvenciji iz leta 1980. Gruzija je sprejela pristop Bolgarije, Estonije, Latvije, Litve in Malte k Haaški konvenciji iz leta 1980. Ocena razmer v Gruziji je privedla do sklepa, da lahko Luksemburg in Romunija v interesu Unije sprejmeta pristop Gruzije v skladu s pogoji iz Haaške konvencije iz leta 1980.